**Obrazloženje za skraćeno e – savjetovanje**

Na godišnjoj ICCAT skupštini održanoj u studenom 2022. godine donesena je nova ICCAT preporuka o uspostavi višegodišnjeg plana za plavoperajnu tunu u istočnom Atlantiku i Mediteranu, kojom se stavlja izvan snage Preporuka 21-08. Slijedom stupanja na snagu nove Preporuke 22-08 potrebno je izmijeniti pojedine dijelove važećeg Pravilnika o ribolovu plavoperajne tune (Thunnus thynnus) plivaricom tunolovkom te uvjetima i kriterijima za ostvarivanje prava na dodjelu individualne plivaričarske kvote (Narodne novine br. 63/22). Osim toga uvode se promjene u odredbama koje se odnose na naknadu za dodijeljenu kvotu.

Dodatno, važno je naglasiti i da je početkom ožujka održan sastanak Panela 2 ICCAT komisije na kojemu je cilj bio odobriti planove ribolova, kapaciteta, uzgoja i kontrole ugovornih strana ICCAT-a ali i osigurati dodatna tumačenja pojedinih odredbi važeće Preporuke. Uzimajući ovo u obzir kao i činjenicu da je po donošenju ovog Pravilnika potrebno pokrenuti postupak objave Javnog natječaja iz članka 8. stavka 2. Pravilnika kao i niz drugih pripremnih radnji uoči nove ribolovne sezone, provodi se skraćeni postupak e-savjetovanja u trajanju od 14 dana.